Author: Ministerstvo dopravy a výstavby SR;Lubomir.Moravcik@mindop.sk
Last saved by: Dindofferová, Alexandra

Predkladacia správa

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 154/2006 Z. z. o používaní zariadení obmedzujúcich rýchlosť určitých kategórií motorových vozidiel (ďalej len „návrh nariadenia vlády“) je vypracovaný podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky. 

Ministerstvo dopravy a výstavby Slovenskej republiky predkladá návrh nariadenia vlády mimo Plánu legislatívnych úloh vlády Slovenskej republiky na rok 2018. 

Predloženým návrhom nariadenia vlády sa spresňujú ustanovenia o motorových vozidlách, ktoré nemusia byť povinne vybavené zariadením obmedzujúcim rýchlosť vozidla a zároveň sa nariadenie vlády č. 154/2006 Z. z. zosúlaďuje so zákonom o prevádzke vozidiel v cestnej premávke a o zmene a doplnení niektorých zákonov (ďalej len „zákon o prevádzke vozidiel“) schváleným Národnou radou Slovenskej republiky dňa 14. marca 2018.

Účinnosť nariadenia vlády sa navrhuje dňom 20. mája 2018 vzhľadom na účinnosť zákona o prevádzke vozidiel.

Návrh nariadenia vlády nemá vplyv na verejné financie, podnikateľské prostredie, životné prostredie, nemá sociálne vplyvy, ani vplyv na služby verejnej správy pre občana a ani vplyv na informatizáciu spoločnosti. Vyhodnotenie vybraných vplyvov je uvedené v doložke vybraných vplyvov.

Návrh nariadenia vlády nie je potrebné zaslať na vnútrokomunitárne pripomienkové konanie.

Návrh nariadenia vlády je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.